alexandrainst/scandi-wiki huggingface dataset:
Ástríkur heppni

Ástríkur heppni (franska: La Grande Traversée) er frönsk teiknimyndasaga og 22. bókin í bókaflokknum um Ástrík gallvaska. Hún kom út árið 1975. Höfundur hennar var René Goscinny en Albert Uderzo teiknaði. Bókin var gefin út á íslensku árið 1977.

Söguþráður 
Sagan hefst á því að Slorríkur, fisksali Gaulverjabæjar, verður uppiskroppa með fisk. Sjóðríkur upplýsir að fiskur sé ómissandi hráefni í hinn dularfulla kjarnadrykk og því ákveða Ástríkur og Steinríkur að halda til fiskjar. Þeir hreppa óveður og lenda í hafvillum.

Eftir langa mæðu koma þeir að ókunnri strönd. Steinríkur telur þá ranglega stadda í námunda við Gaulverjabæ en fljótlega birtast þeim torkennileg dýr og ennþá undarlegri indíánar. Þeir eru teknir höndum, en komast fljótlega til metorða í indíánasamfélaginu. Höfðingi ættbálksins vill gifta dóttur sína Steinríki og ákveða félagarnir þá að tímabært sé að koma sér heim á leið.

Í sömu andrá ber að norræna víkinga sem telja eðlilega að Ástríkur og Steinríkur séu innfæddir og taka þá með sér til höfðingja síns í heimalandi sínu, til sannindamerkis um landafundi sína í Norður-Ameríku. Víkingahöfðinginn, sem hafði aldrei verið trúaður á landafundaævintýrið fagnar gestum sínum vel, uns gallverskur þræll ljóstrar því upp að félagarnir séu ekki indíánar heldur Gallar. Þeir flýja og komast loks til Gaulverjabæjar með full net af ferskum fiski.

Fróðleiksmolar 
 Þetta er ein fárra bóka sem ekki endar á að skáldið Óðríkur er bundið og keflað meðan bæjarbúar slá upp veislu. Þess í stað situr Slorríkur fýldur afsíðis og sýnir hinum ferska fiski lítilsvirðingu.
 Í upphaflegu útgáfunni eru víkingarnir sagðir danskir. Í íslensku þýðingunni eru hins vegar ýmsar skírskotanir til Íslandssögunnar. Þannig nefnist einn víkingurinn Leifur heppni, fyrir kemur skáldið og sagnritarinn Ari fróði og gallverski þrællinn ber ekki nafn sem endar á –ríkur, líkt og aðrir Gallar í sagnaflokknum heldur heitir hann Tyrkirr, sem er augljós vísun í hinn þýska Tyrki sem kom fyrir í Grænlendingasögu og var þar í för Vínlandsfara.
 Óvenjumargir myndarammar í bókinni eru með einlitan bakgrunn eða mjög einfaldan. Þykir Ástríkur heppni ekki metnaðarfyllsta verk Uderzo frá myndlistarlegu sjónarhorni.
 Teiknimynd var gerð eftir bókinni árið 1994. Norrænu víkingunum var þó sleppt í myndinni og Sjóðríkur seiðkarl látinn slást í för með Ástríki og Steinríki til Ameríku.

Íslensk útgáfa 
Ástríkur heppni var gefinn út af Fjölvaútgáfunni árið 1977 í íslenskri þýðingu Þórs Stefánssonar, þetta eina bókin í sagnaflokknum sem hann þýddi.

Ástríkur
Myndasögur
Réttlætisflokkurinn (Argentína)

Réttlætisflokkurinn (sp. Partido Justicialista eða PJ), gjarnan kallaður Perónistaflokkurinn, er helsti stjórnmálaflokkur Argentínu og stærsti flokkurinn sem kennir sig við perónisma.

Núverandi forseti Argentínu, Alberto Fernández, er meðlimur í Réttlætisflokknum. Aðrir forsetar landsins úr flokknum hafa verið Juan Perón, Héctor Cámpora, Raúl Alberto Lastiri, Isabel Perón, Carlos Menem, Ramón Puerta, Adolfo Rodríguez Saá, Eduardo Camaño, Eduardo Duhalde, Néstor Kirchner og Cristina Fernández de Kirchner. Réttlætisflokkurinn hefur verið stærsti flokkurinn á argentínska þinginu nánast óslitið frá árinu 1987.

Þótt flokkurinn sé enn sá stærsti á þinginu takmarkast völd hans nokkuð þar sem flokkurinn skiptist á milli nokkurra fylkinga. Hluti flokksins aðhyllist popúlíska vinstristefnu, svokallaðan kirchnerisma, en annar vængur flokksins er hlynntur hægrisinnuðum og íhaldssömum „sambands-perónisma“.

Hugmyndafræði
Allt frá stofnun sinni hefur Réttlætisflokkurinn verið „breiðfylking“ perónista, sem sameinast í kringum arfleifð Juans Perón forseta og eiginkonu hans, Evu Perón, og efnahagslegan popúlisma þeirra.

Flokkurinn viðhélt sömu stefnumálum eftir tíma herforingjastjórnarinnar sem réð ríkjum í Argentínu frá 1976 til 1983. Á stjórnartíð Perónistaflokksins í á níunda og tíunda áratugnum þróaðist flokkurinn í miðhægriflokk en helsti keppinautur hans, Róttæka borgarabandalagið, varð miðvinstriflokkur.

Frá árinu 2003 hafa vinstrisinnaðir perónistar, hin svokallaða „Sigurfylking“ undir forystu Néstors Kirchner, gert byltingu innan flokksins. Fylkingin kynnti til sögunnar svokallaðan kirchnerisma, sem blandar saman sósíalisma, vinstrisinnaðri þjóðernishyggju og pólitískri róttækni. Kirchner var kjörinn forseti Argentínu árið 2003 og náði brátt miklum vinsældum. Eftir dauða hans tók eiginkona hans, Cristina Fernández de Kirchner, við forystu Sigurfylkingarinnar, sem er enn mikilvægur hópur innan Réttlætisflokksins.

Tilvísanir

Argentínskir stjórnmálaflokkar
Gjótuklukka

Gjótuklukka (fræðiheiti: Campanula carnica) er tegund af klukkuætt (Campanulaceae), ættuð frá Ölpunum.

Tilvísanir 

Bláklukkur
Töfraklukka

Töfraklukka (fræðiheiti: Campanula cashmeriana) er tegund af klukkuætt (Campanulaceae), ættuð frá Himalajafjöllum.

Tilvísanir 

Bláklukkur
Thomas Thomson (grasafræðingur)

Thomas Thomson, fæddur 4. desember 1817 í Glasgow, lést 18. apríl 1878 í London, var skoskur grasafræðingur. Hann var sonur efnafræðingsins Thomas Thomson.

Thomas lærði til læknis 1839, og var læknir í bresk-indverska hernum, prófessor í grasafræði við Calcutta Medical College og forstöðumaður fyrir grasagarðs Calcutta. Ásamt Joseph Dalton Hooker fór Thomson í grasafræðileiðangra í Breska Indlandi og gaf út Western Himalayas and Tibet (1852) einnig (ásamt Hooker) Flora indica (1855). Hann var kosinn 1853 sem meðlimur af Leopoldina og 1855 í Fellow of the Royal Society.

Tilvísanir 

Fólk fætt árið 1817
Fólk dáið árið 1878
Skoskir grasafræðingar
Dúnklukka

Dúnklukka (fræðiheiti: Campanula cenisia) er tegund af klukkuætt (Campanulaceae), ættuð frá vesturhluta Alpanna.

Tilvísanir 

Bláklukkur
1. FC Magdeburg

1. FC Magdeburg, er þýskt knattspyrnufélag staðsett í Magdeburg. Félagið er frekar ungt, stofnað 1965. Magdenburg spilaði í Austur-Þýsku deildinni, fyrir sameiningu Þýskalands. Það sigraði Austur-Þýsku Úrvalsdeildina (DDR Oberliga) þrisvar og  Austur-Þýsku Bikarkeppnina (FDGB Pokal) sjö sinnum, það var einnig eina félag Austur-Þýskalands sem tókst að sigra Evrópukeppni bikarhafa, árið 1974, eftir frækinn sigur á AC Milan í úrslitaleik 2-0. Eftir sameiningu Þýskalands hefur gengið erfiðlega hjá félaginu og í dag spila þeir í 3. Liga. Árið 1978 sigraði það Val í evrópukeppni félagsliða.

Titlar

Evrópa
Evrópukeppni bikarhafa
 1974

Innanlands
Austur-Þýska úrvalsdeildin
 Meistarar: 1971-72, 1973-74, 1974-75
 2.Sæti: 1976–77, 1977–78
Austur-Þýska bikarkeppnin 
Meistarar: 1963–64, 1964–65, 1968–69, 1972–73, 1977–78, 1978–79,1982–83

Þekktir leikmenn 
 Joachim Streich
 Martin Hoffmann
 Jürgen Sparwasser
 Uwe Rösler

Þjálfarar

Tengill 
 [https:/https://1.fc-magdeburg.de/start/ Heimasíða félagsins]

Þýsk knattspyrnufélög
Magdeburg
stofnað 1965
KF Nörd

KF Nörd voru íslenskir sjónvarpsþættir sýndir árið 2006 á Sýn. Þættirnir eru byggðir á KF Nerds þáttunum. Þátturinn fjallar um 16 nörda sem vita ekkert um knattspyrnu sem eiga að búa til fótboltalið. Í lokaþættinum áttu þeir að fara að keppa á móti íslandsmeisturum 2006, FH. Þjálfari var Logi Ólafsson og aðstoðarþjálfari var Ásmundur Haraldsson. Fyrsti þátturinn var sýndur 31. ágúst 2006. Leikstjóri var Bjarni Haukur Þórsson. Þættirnir voru 15.

Þátturinn var valin besti skemmtiþátturinn í Eddunni 2006.

Liðið 

 1. Ragnar Elías Ólafsson
 2. Björn Elíeser Jónsson
 3. Davíð Fannar Gunnarsson
 4. Ingþór Guðmundsson
 5. Hilmar Kristjánsson
 6. Einar Örn Ólafsson
 7. Guðni G. Kristjánsson
 8. Ágúst Hlynur Hólmgeirsson
 9. Þórarinn Gunnarsson
 10. Vilhjálmur Andri Kjartansson
 11. G. S. Ólafsson
 12. Ívan Þór Ólafsson
 13. Tandri Waage
 14. Kári Gunnarsson
 15. Hermann Fannar Gíslason
 16. Kristján Helgi Benjamínsson

Tilvísanir 
Íslenskir sjónvarpsþættir
Hannover 96

Hannoverscher Sportverein von 1896, Oftast þekkt sem Hannover 96   er þýskt knattspyrnufélag stofnað í Hannover árið 1896. Það hefur tvisvar orðið þýskur meistari og einu sinni bikarmeistari. Íslendingurinn Gunnar Heiðar Þorvaldsson lék með félaginu um stutta stund.

Árangur Hannover 96

Sigrar 
 Þýskur meistari: 2
  1938, 1954
 Þýskur Bikarmeistari: 1
  1991-92
 2.Bundesliga: 2
  1986-87, 2001-2002

Þekktir leikmenn
 Hans Siemensmeyer
 Jupp Heynckes
 Gerald Asamoah
 Sebastian Kehl
 Fabian Ernst
 Fredi Bobic
 Per Mertesacker
 Robert Enke
 Thomas Brdaric
 Vahid Hashemian

Þjálfarar 
 Dieter Hecking (2006-)
 Peter Neururer (2005-2006)
 Ewald Lienen (2004-2005)
 Ralf Rangnick (2001-2004)
 Stanislav Levý (2001)
 Horst Ehrmantraut (2000-2001) 
 Branko Ivanković (1999-2000)
 Franz Gerber (1999)
 Reinhold Fanz (1996-1998)

Tengill 
 Heimasíða félagsins

Þýsk knattspyrnufélög
Hannover
stofnað 1896
Disney+

Disney+ er bandarísk streymisveita í eigu Disney. Á streymisveitunni er hægt að finna efni frá Disney, Pixar, Marvel, Star Wars, National Geographic, 20th Century Fox, ABC og Fox. Veitan var stofnuð 2019 og var hægt að fá íslenskan aðgang í september 2020 á ensku.

Mikla athygli vakti í febrúar 2021 að engar íslenskar talsetningar eða myndtexti væri að finna á efni streymisveitunnar og meðal annars sendi menntamálaráðherra, Lilja Dögg Alfreðsdóttir forstjóra Disney tölvupóst um málið. Í júní 2021 bættust við íslenskar talsetningar og myndtextar á flestar kvikmyndir veitunnar.

Tilvísanir 

Disney
Streymisveitur
Stofnað 2019
Manuel Medrano

Manuel Alejandro Medrano López (fæddur 29. október 1987 í Cartagena de Indias í Kólumbíu), betur þekktur sem Manuel Medrano, er kólumbískt söngvaskáld sem er einnig þekktur fyrir popp og ballöður.

Kólumbískir tónlistarmenn
Fólk fætt árið 1987
Írska fríríkið

Írska fríríkið (enska: Irish Free State; írska: Saorstát Éireann) var stjórnskipulag Írlands (að undanskildu Norður-Írlandi) frá 1921 til 1937.

Söguágrip
Írska fríríkið var stofnsett með ensk-írska sáttmálanum sem leiðtogar írsku sjálfstæðishreyfingarinnar sömdu um við bresk stjórnvöld árið 1921 við lok írska sjálfstæðisstríðsins. Með sáttmálanum fékk Írland, sem hafði verið bresk hjálenda sem hluti af hinu sameinaða konungsríki Stóra-Bretlands og Írlands, aukið sjálfræði sem sjálfstjórnarumdæmi í sambandi við bresku krúnuna.

Ensk-írski sáttmálinn fól í sér að Norður-Írland var klofið frá fríríkinu og var áfram hluti af breska konungdæminu. Skilmálar sáttmálans kváðu jafnframt á um að írskir þingmenn og aðrir embættismenn yrðu áfram að sverja Bretakonungi hollustueið við embættistöku sína. Róttækir sjálfstæðissinnar, sem höfðu viljað stefna að stofnun lýðveldis á Írlandi, voru afar ósáttir við þessa skilmála. Deilur um ensk-írska sáttmálann leiddu til írsku borgarastyrjaldarinnar sem háð var á milli fríríkisins og lýðveldissinna árin 1922 til 1923. Lýðveldissinnar báðu ósigur í borgarastríðinu og fríríkið var því staðfest sem fyrsta stjórnskipan hins nýsjálfstæða Írlands.

Í fyrstu héldu lýðveldissinnar innan gamla írska sjálfstæðisflokksins Sinn Féin þá stefnu að taka ekki við þingsætum sem þeir unnu á írska þinginu til að forðast að þurfa að sverja Bretakonungi hollustueið. Árið 1926 ákvað lýðveldissinninn Éamon de Valera hins vegar að kljúfa sig úr Sinn Féin og stofna nýjan flokk, Fianna Fáil, með það að markmiði að taka sæti á þingi og vinna innan vébanda fríríkisins við að slíta smám saman tengslum við bresku krúnuna og breyta Írlandi í lýðveldi.

Fianna Fáil vann sigur í þingkosningum fríríkisins árið 1932 og de Valera varð forsætisráðherra. Ríkisstjórn Fianna Fáil hófst handa við að fella smám saman úr gildi öll lagaákvæði sem tengdu Írland við bresku krúnuna, þar á meðal ákvæðin sem skylduðu þingmenn til að sverja konungi hollustueið.

Árið 1936, á meðan stjórnarkreppa ríkti í Bretlandi vegna afsagnar Játvarðar 8. Bretlandskonungs, greip de Valera tækifærið og kynnti nýja stjórnarskrá þar sem allar vísanir til konungsins voru þurrkaðar út og innlendur forseti kom í stað landstjóra sem æðsti maður ríkisins.

Lagaleg staða konungsins var þó óskýr á næstu árum og ekki var með öllu ljóst hvort konungur eða forseti væri eiginlegur þjóðhöfðingi Írlands. Samkvæmt lögum gegndi konungur Bretlands enn mikilvægu hlutverki í írskum utanríkismálum næstu árin, en þó aðeins samkvæmt ráðleggingu írsku ríkisstjórnarinnar. Þótt fríríkið væri þar með í reynd liðið undir lok var það ekki fyrr en árið 1949 sem stjórn Írlands lýsti formlega yfir stofnun lýðveldis og sagði upp utanríkissamningi sínum við Bretakonung. Þar með var síðustu ítökum Bretlands í suðurhluta Írlands slitið.

Tilvísanir

Fyrrum Evrópuríki
Saga Írlands
Sevilla FC

Sevilla Fútbol Club er knattspyrnufélag sem er starfrækt í Sevilla á Spáni, sem er höfuðborg og stærsta borg sjálfsstjórnarhéraðsins Andalúsíu. Sevilla keppir í efstu deild á Spáni, La Liga. Sevilla hefur unnið flesta titla í Evrópubikarnum eða sex titla síðast árið 2020 auk þess að hafa unnið Evrópska ofurbikarinn einu sinni sem gerir Sevilla eitt af sigursælustu liðinum í Evrópukeppnum. Auk þess hefur Sevilla orðið spænskur meistari einum sinni, tímabilið 1945-46, unnið fimm Spænska Bikarmeistaratitla (1935, 1939, 1948, 2007 og 2010), einn Spænskan Ofurbikar (2007) auk eins Evrópsks Ofurbikars (2006).

Titlar
La Liga
 Sigrar (1): 1945-46
 Númer tvö (4): 1939-40, 1942-43, 1950-51, 1956-57
Copa del Rey
 Sigrar (5): 1935, 1939, 1947–48, 2006–07, 2009–10
 Númer tvö (4): 1955, 1961–62, 2015–16, 2017–18
Evrópudeildin (6): 2005–06, 2006–07, 2013–14, 2014–15, 2015–16, 2019–20

spænsk knattspyrnufélög
stofnað 1890
Judi Dench

Dame Judith Olivia Dench (f. 9. desember 1934) er ensk leikkona. Hún hóf leikferil sinn árið 1957 í leikhúsinu Old Vic í London. Á næstu árum birtist hún í ýmsum leikritum eftir Shakespeare, meðal annars sem Ófelía í Hamlet, Júlía í Rómeó og Júlíu og Lafði Makbeð í Makbeð. Á þessum tíma lék Dench aðallega á sviði en fór einnig að birtast í kvikmyndum og vann BAFTA-verðlaun sem efnilegasti nýliðinn fyrir leik sinn í söngleiknum Kabarett árið 1968.

Á næstu tveimur áratugum varð Dench smám saman einn þekktasti sviðsleikari Bretlands og birtist í ýmsum hlutverkum í sýningum Konunglega þjóðleikhússins og Konunglega Shakespeare-félagsins. Hún hlaut góða dóma fyrir hlutverk sín í sjónvarpi á sama tíma, meðal annars fyrir þættina A Fine Romance (ísl. Tilhugalíf; 1981–1984) og As Time Goes By (ísl. Æviárin líða; 1992–2005), þar sem hún lék eitt aðalhlutverkið. Kvikmyndahlutverk hennar þeirra á þessum tíma voru fá en á meðal þeirra mátti nefna aukahlutverk í myndum á borð við A Room With a View (1986). Hún varð heimsfræg árið 1995 þegar hún tók að sér hlutverk persónunnar M í James Bond-kvikmyndunum frá og með myndinni GoldenEye. Hún birtist í síðasta sinn sem M í Bond-myndinni Spectre árið 2015.

Dench hefur sjö sinnum verið tilnefnd til Óskarsverðlauna og vann verðlaun sem besta leikkona í aukahlutverki fyrir túlkun sína á hlutverki Elísabetar 1. Englandsdrottningar í kvikmyndinni Shakespeare in Love árið 1998. Hinar Óskarsverðlaunatilnefningar Dench voru fyrir hlutverk hennar í  Mrs Brown (1997), Chocolat (2000), Iris (2001), Mrs Henderson Presents (2005), Notes on a Scandal (2006) og Philomena (2013). Hún hefur hlotið ýmsar fleiri tilnefningar fyrir leik sinn á sviði, í kvikmyndum og í sjónvarpi, meðal annars sex verðlaun bresku kvikmyndaakademíunnar, fjögur BAFTA-sjónvarpsverðlaun, sjö Olivier-verðlaun, tvö Screen Actors Guild-verðlaun, tvö Golden Globe-verðlaun og ein Tony-verðlaun. Hún vann einnig heiðursverðlaunin BAFTA Fellowship árið 2001, sérstök Olivier-verðlaun árið 2004 og heiðursverðlaun bresku kvikmyndastofnunarinnar í júní árið 2011.

Tilvísanir

Enskir leikarar
Óskarsverðlaunahafar í flokki bestu leikkonu í aukahlutverki
Hvítadalur

Hvítidalur er í Saurbæ í Dalasýslu. Þar hefur verið búið í mörg ár. Þar eru 7 veiðistaðir og þar er tamningarstöð.

Dalasýsla
Mosaklukka

Mosaklukka (fræðiheiti: Campanula cespitosa) er tegund af klukkuætt (Campanulaceae), ættuð frá Ítölsku Ölpunum.

Tilvísanir 

Bláklukkur
Sólklukka

Sólklukka (fræðiheiti: Campanula erinus) er einær tegund af klukkuætt (Campanulaceae), ættuð frá Miðjarðarhafssvæðinu.

Tilvísanir 

Bláklukkur
Skjáklukka

Skjáklukka (fræðiheiti: Campanula fenestrellata) er tegund af klukkuætt (Campanulaceae), ættuð frá Balkansvæðinu.

Tilvísanir 

Bláklukkur
Hamraklukka

Hamraklukka (fræðiheiti: Campanula formanekiana) er tegund af klukkuætt (Campanulaceae), ættuð frá Grikklandi og Makedóníu.

Tilvísanir 

Bláklukkur
Skrúðklukka

Skrúðklukka (fræðiheiti: Campanula fragilis) er tegund af klukkuætt (Campanulaceae), ættuð frá mið og suður Ítalíu.

Tilvísanir 

Bláklukkur
Völuklukka

Völuklukka (fræðiheiti: Campanula garganica) er tegund af klukkuætt (Campanulaceae), ættuð frá Tyrklandi, Armeníu og Georgíu.

Hún er með þrjár undirtegundir:

 C. g. acarnanica
 C. g. cephallenica
 C. g. garganica

Tilvísanir 

Bláklukkur
Bogaklukka

Bogaklukka (fræðiheiti: Campanula incurva) er tegund af klukkuætt (Campanulaceae), ættuð frá austur Grikklandi.

Tilvísanir 

Bláklukkur
Berliner FC Dynamo

Berliner Fussball Club Dynamo e. V., oftast kallað BFC Dynamo eða BFC, er þýskt knattspyrnufélag staðsett í Berlín. Félagið er frekar ungt, stofnað 1966. Og var eitt af stærstu félögum Austur-Þýskalands. Þeir unnu Austur Þýsku deildina alls tíu ár í röð á árunum 1979-1988. Þeir spila nú í fjórðu efstu deild þýskalands sem heitir Regionalliga Nordost.  
, félagið var oft kallað stasi klúbburinn í Austur-Þýskalandi. BFC, eins og öll félög sem voru í Austur-Þýskalandi með nafninu Dynamo, var stjórnað af öryggisráðuneytinu (á þýsku: Ministerium für Statssicherheit, skammstafað MfS eða Stasi). BFC Dynamo var því aðeins eitt af mörgum „stasi félögum“ en ástæðan fyrir því að BFC fékk einkarétt á þessu litla virðulega viðurnefni var sú að yfirmaður ríkisöryggis, ráðherra og meðlimur stjórnmálaskrifstofunnar Erich Mielke var mikill stuðningsmaður Dynamo Berlin. Hann var viðstaddur flesta leiki. Margir telja að Mielke hafi misnotað áhrifamikla stöðu sína í alræðis DDR kerfinu til að veita uppáhalds félaginu sínu BFC Dynamo fríðindi. Árið 1989 spiluðu þeir við Val í Evrópukeppni félagsliða og unnu bæði á heimavelli og útivelli 2-1, samanglagt 4-2.
Eftir að Þýskaland sameinaðist aftur árið 1990 er félagið oft meira þekkt fyrir slæma hegðun stuðningsmanna enn það sem gerist inná vellinum.  Undanfainn ár hefur félagið spilað í neðri deildum þýskalands.

Titlar

Austur-Þýska Úrvalsdeildin10
 Meistarar:  1978–79, 1979–80, 1980–81, 1981–82, 1982–83, 1983–84, 1984–85, 1985–86, 1986–87, 1987–88
 2.Sæti: 1960, 1971–72, 1975–76, 1988–89
Austur-Þýska Bikarkeppnin 3
Meistarar: 1959, 1987–88, 1988–89
 2.Sæti: 1961-62, 1970–71, 1978–78, 1981–82, 1983–84, 1984–85

Þekktir Leikmenn 
 Christian Backs
 Stefan Beinlich
 Thomas Doll 
 Lutz Eigendorf
 Rainer Ernst
 Falko Götz
 Wolf-Rüdiger Netz 
 Frank Pastor
 Hans-Jürgen Riediger
 Frank Rohde
 Bodo Rudwaleit 
 Günter Schröter
 Bernd Schulz 
 Frank Terletzki
 Andreas Thom

Þjálfarar

Tengill 
 Heimasíða félagsins

Þýsk knattspyrnufélög
Berlin
stofnað 1966
Austur-Malasía

Austur-Malasía (Malaysia Timur) er sá hluti Malasíu sem er á eyjunni Borneó, sem skiptist milli Malasíu, Indónesíu og Brúnei. Þetta eru malasísku fylkin Sarawak og Sabah, og alríkissvæðið á eyjunni Labuan. Suður-Kínahaf skilur á milli Austur- og Vestur-Malasíu.

Austur-Malasía er miklu fámennari og dreifbýlli en Vestur-Malasía, en býr yfir meiri náttúruauðlindum. 

Malasía
Borneó
Júlíus Brjánsson

Júlíus Brjánsson er íslenskur leikari. Hann lék meðal annars í Kaffibrúsakörlunum, Föstum liðum eins og venjulega, Heilsubælinu og Íslenska draumnum svo eitthvað sé nefnt.

Íslenskir leikarar
Frjálslyndir vinstri menn

Frjálslyndir vinstri menn var íslensk stjórnmálahreyfing sem stofnuð var fyrir fyrri Alþingiskosningar ársins 1942. Um var að ræða sérframboð athafnamannsins Sigurðar Jónassonar sem látið hafði nokkuð að sér kveða í stjórnmálum. Framboðið náði engu flugi og hlaut rétt rúm hundrað atkvæði.

Saga
Sigurður Jónasson var áberandi maður í íslensku þjóðlífi á sínum tíma. Hann er kunnastur fyrir að hafa keypt goshverinn Geysi og selt íslenska ríkinu aftur, auk þess sem hann festi kaup á Bessastöðum og gaf ríkissjóði sem híbýli þjóðhöfðingja þegar hylla tók undir stofnun lýðveldis. Hann var bæjarfulltrúi Alþýðuflokksins frá kosningunum 1928 en sagði sig úr flokknum árið 1933.

Sigurður gekk til liðs við Framsóknarflokkinn og taldist til vinstri arms hans. Hann var gerður að forstjóra Tóbakseinkasölu ríkisins, sem telja má til marks um pólitíska stöðu hans. Í aprílmánuði 1942 kastaðist verulega í kekki milli hans og flokksforystunnar. Bar Sigurður þá upp vantrauststillögu á fundi miðstjórnar og þingmanna Framsóknarflokksins í garð formannsins, Jónasar frá Hrifu. Tillagan fékkst ekki borin upp og sagði Sigurður sig þá úr flokknum.

Þó skammst væri til kosninga freistaði Sigurður þess að stofna sína eigin stjórnmálahreyfingu. Hún bauð einungis fram í Reykjavík og hlaut nafnið Frjálslyndir vinstri menn. Stofnað var málgagn sem nefndist Framtíðin en framboðið náði sér aldrei á strik og uppskar að lokum ekki nema 103 atkvæði. Lauk þar með stjórnmálaferli Sigurðar Jónassonar.

Tilvísanir 

Fyrrum íslenskir stjórnmálaflokkar
Alþingiskosningar 1942 (júlí)
Michel v. Tell

Michel von Tell (fæddur 8. október 1980 í Zürich á Sviss) er svissneskur grínisti, athafnamaður og blaðamaður.

Lífið 
Hann spilaði hafnabolta í atvinnumennsku í svissnesku NLB, sem er önnur landsdeildin.

Á Rwanda mótinu árið 2000 varð hann í sjötta sæti.

Michel von Tell starfar einnig sem ráðgjafi í Bundestag (hús þingsins).

Árið 2020 setti hann heimsmet með fyrsta rafræna Harley.

Hann fór 1723 km vegalengd á 24 klukkustundum.

Heimsmetið var tilkynnt í yfir 50 löndum.

Hann er einn sigursælasti pókerspilari landsins.

Tenglar 

 Michel v. Tell á Internet Movie Database

Tilvísanir 	

Fólk fætt árið 1980
Betlehemstjarna

Betlihemstjarna (fræðiheiti: Campanula isophylla) er tegund af klukkuætt (Campanulaceae), ættuð frá norðvestur Ítalíu.

Tilvísanir 

Bláklukkur
Loðklukka

Loðklukka (fræðiheiti: Campanula lanata) er tegund af klukkuætt (Campanulaceae), ættuð frá norður Grikklandi til Búlgaríu, Serbíu og Svartfjallalands.

Tilvísanir 

Bláklukkur
Klettafjallaklukka

Klettafjallaklukka (fræðiheiti: Campanula lasiocarpa) er tegund af klukkuætt (Campanulaceae), ættuð frá norðurhluta Norður-Ameríku yfir til norður Japan.

Tilvísanir 

Bláklukkur
Tunguklukka

Tunguklukka (fræðiheiti: Campanula lingulata) er tvíær tegund af klukkuætt (Campanulaceae), ættuð frá Balkanskaga austur til Tyrklands.

Tilvísanir 

Bláklukkur
Broddklukka

Broddklukka (fræðiheiti: Campanula marchesettii) er tegund af klukkuætt (Campanulaceae), ættuð frá Slóveníu, Króatíu og mið Apennínafjöllum.

Tilvísanir 

Bláklukkur
Steinaklukka

Steinaklukka (fræðiheiti: Campanula petrophila) er tegund af klukkuætt (Campanulaceae), ættuð frá Kákasus.

Tilvísanir 

Bláklukkur
HAM

HAM getur átt við:
Hugræna atferlimeðferð
HAM, hljómsveit
Aðgreiningarsíður
Glitklukka

Glitklukka (fræðiheiti: Campanula tridentata) er tegund af klukkuætt (Campanulaceae), ættuð frá Ólympíufjöllum N-Ameríku.

Tilvísanir 

Bláklukkur
Urðaklukka

Urðaklukka (fræðiheiti: Campanula portenschlagiana) er tegund af klukkuætt (Campanulaceae), ættuð frá Svartfjallalandi, Serbíu, Bosnía og Hersegóvína og Króatíu.

Tilvísanir 

Bláklukkur
Dröfnuklukka

Dröfnuklukka (fræðiheiti: Campanula punctata) er tegund af klukkuætt (Campanulaceae), ættuð frá Japan.

Hún er með tvær undirtegundir:
 C. p. hondoensis
 C. p. punctata

Tilvísanir 

Bláklukkur
Meyjarklukka

Meyjarklukka (fræðiheiti: Campanula raddeana) er tegund af klukkuætt (Campanulaceae), einlend í Georgíu.

Tilvísanir 

Bláklukkur
Eftirherma

Eftirherma er persóna sem hefur þá hæfileika að geta hermt eftir fólki og þekktum einstaklingum. Þekktar eftirhermur á Íslandi eru Pálmi Gestsson og Sólmundur Hólm Sólmundarsson.

Grín
Sviðslistir